-اه صحيح.. هتفتكرها ازاي وانت كل يوم والتاني بتقابل وشوش زبالة شبهها.. عالعموم انا هقولك؛ فريال دي ياسيدي تبقى صاحبة جامعة خاصة، من سنين، ابنها الوحيد، وليد.. كان عيل بايظ ومقضيها كل يوم شرب وسهر، وفي ليلة، ووقت ما كان راجع من سهرة كلها ضرب، خبط شاب غلبان بعربيته وقتله، الواد اتعجن تحت العربية، ولما عرضت فريال دية على أهل الولد بعد ما ابنها اتقبض عليه عشان يتنازلوا عن القضية، أهل الولد رفضوا، وعشان كده راحتلك.. وانت بسم الله ماشاء الله، ممكن تعمل اي حاجة عشان فلوس، ف طبعًا قبلت انك تترافع عن ابنها ولبست ابو الواد قضية مخدرات وابتديت تساومه، ما بين التنازل عن قضية قتل ابنه، وما بين الحبس، واتنازل الراجل وطلعته من قضية المخدرات، والواد ابنها خد حكم مخفف خالص وقضى تقريبًا كام سنة وخرج.. ودلوقتي، ابنها بعد ما سفرته برة مصر، فتح مشروع وعاش حياته، اما ابو الواد اللي اتقتل، فمات هو ومراته من كتر الحزن على ابنهم، ابنهم يا وحيد اللي لا خدوا ديته ولا حتى اللي قتله اتعاقب.. تعلب ياعُقر.. تعلب.